钦定古今图书集成/方舆汇编/职方典/第1368卷 > 雷州府公署考 府志
## 钦定古今图书集成/方舆汇编/职方典/第1368卷 > 雷州府公署考 府志

本府。〈海康县附郭。〉

雷州府治　旧在今卫治地“南。汉乾宁时，为古合州。宋因之。元至元十八年，改州为路，始迁今治地。二十八年，又以路为海北海南道肃政廉访司” ，今治即司址。明洪武戊申，罢廉访司，立雷州府。府治东、南俱至街，西府学，北至路，接海康县。己酉年，同知余麒孙创立诸廨宇。时府初立，麒孙创正堂五间，左为阁库，右永“宁库。堂东翼以照磨所，西翼以经历司，后为燕堂，为郡守宅，左为同知宅，右为推官宅。正堂前东为捕盗通判宅，西为管粮通判宅，东西夹以六房吏舍。正中为路台，为甬道，为戒石亭，为仪门。门外左经历宅，右照磨宅，右上为土地祠，前大门。门外街东为申明亭，西为旌善亭。” 乙丑，同知邓章等修葺。永乐戊申重建，成化丙申又建。壬寅知府魏瀚建岁寒亭于府治后。“岁寒亭” 原系元廉访使乌古孙泽创，后圮是年重建。甲辰建府大门为

层楼。府门原室三间，卑狭敝坏，今筑为重楼。又建三坊于府门外，“左善政，右善教” ，前为宣化。弘治戊午，拓治基，改建正堂，其后堂、仪门以次改建。正德丙子，王秉良改建经历司、照磨所、仪仗库、军器库、吏宅诸廨。旧制，左照磨，右经历，东西失序，且时已颓坏。王秉良乃改经历司堂东，照磨所堂西次建仪仗库、军器库于经历司东，次建吏廨二十八间。嘉靖乙未，同知赵伸迁廨舍于府堂之西原同知廨舍在正堂东，伸以为匪利，乃西割学傍地建置，岁久圮坏。万历七年，同知严淮重建。丙申，通判杨伯谦改筑通判廨宇，重建屋二座。万历癸巳，通判刘华祚改通判仪门。为门者三，中门扁曰“裕国安民。” 万历三十年壬寅，修整府治，衙宇复旧。是岁九月，飓风大作，府中官衙吏宅俱坏，故修之。万历三十九年辛亥，推官欧阳保改建理刑厅衙宇。旧刑厅衙宇，厅事浅隘，保拓而建之。正堂三间，川堂一间，门二座，屏坊一座，客厅一间，书房二间，保自有《记》。是年，推官欧阳保又移照磨所于仪门迎宾之东。

皇清康熙五年丙午，知府陈允忠重建“府治正堂”及

燕堂、仪门、大门楼、阁库、左右两廊时雷，“自丁亥岁兵燹之后，堂宇圮坏，砖瓦飘落，二十馀年，始得修葺。” 按府治旧制，正堂五间，左为阁库，右为永宁库，后为燕堂，为郡守宅。仪门右为经历司，仪门外为大门楼，俱修葺如式。堂左为同知署、通判署，仪门左为推官署，今俱圮废，止存旧址。顺治丁亥年，权于海北名邦坊之西，以民房胡继中宅改同知署，以西门内冯指挥宅改为推官署。

海防同知署　，原胡继中民房，顺治丁亥改建，房止三进。康熙八年，建头门、仪门、大堂五间、两廊四间；川堂房五间、两廊四间；堂东又三间。头门扁，其额曰“海防公署。”

推官公署　，原冯指挥宅，顺治丁亥改。康熙五年，推官奉裁，因县署倾圮，权改为海康县署。府治大堂东有隙地，康熙十一年春，郡守吴盛藻建东厅三间、后堂一间，额曰“清晏堂。”

理刑外馆　在府治南，推官郑国宾建。明万历四十年，推官欧阳保改为“龙亭库。”

察院　在城西南隅，即珠池公馆。明嘉靖初，革守池内监，乃改馆为察院。知府叶尚文增建厅舍厨库等房。久圮。

皇清顺治十三年，知府陆彪捐银六十两买“故冯御。”

史旧宅三座，于府学之西为之。

分守道　在万古英灵坊之南，分巡道之东。康熙十年，修葺如故。

分巡道　旧址在“分守道” 之西，今圮。

海南道　：在北门内，系雷阳驿旧址，今圮。《司狱司　》：在府直街，今裁。

广积仓　元初在郡治东安仁坊，明洪武五年迁于贵德坊，岁久坏，署府事戴嘉猷重修。久裁，仓废。

武郎场盐课司　，在城西一百三十里武郎村。元至元三十一年创设，属广海盐课提举司。明洪武间，以本场为盐课司，隶海北盐课提举司。今裁。

东海场盐课司　在遂溪县东南九十里马旗村。元至元间设，属广海都提举。明洪武二十五年，改隶海北盐课提举司。今废。

阴阳学　：在府治西明善坊。明洪武十八年开，今废。

医学　在府治东北安仁坊。元大德二年创。明洪武十八年重建。今废。

僧纲司　在府治西城外天宁寺中。明洪武十五年创，今废。

道纪司　在府治东元妙观中。明洪武十五年创，今废。

海康县治　在府治后。隋始置。梁乾宁间设今卫治，续迁今府治。元泰定元年，迁郡城西南隅。明洪武己酉，知县陈本迁今治。官全设，建厅署二座，东西耳房、库幕厅、吏宅、监房、门屋俱备。洪武丙寅县丞王文通，“正统间县丞王铨、天顺间知县王麒，相继修葺。” 成化癸卯县丞张政鼎建。弘治戊申，知县林彦修重建。嘉靖丁酉，知县唐侃建大门、仪门、土地祠。嘉靖壬寅，知县杨澄因风雨大作，本县官厅各衙俱坏，兴工修葺。万历三年，知县郭钺重建。七年，知县沈汝梁复建后堂并衙宇。后屡遭火毁无存。

皇清顺治间，尚存县丞分署数楹。因县丞裁，缺知县。

蹴居焉。康熙五年，因推官奉裁知县移居西门

内署，今县丞署亦竟成蔓草丛矣。

捕官公署　系新建，在雨花南大街。因旧署圮毁，康熙十年捐置民房改造。

预备仓　在县治西，今废。

广积仓　今仓废，官裁。

四门义仓　，明万历二十四年设。因是年饥疫，“御史刘会按郡檄府县立义仓，东西南北关内各置其一，预备仓糓储赈。每仓储谷六百石，著关内乡老收支。德意良厚，奉行不善，出陈易新，吏胥为奸，失建仓之初意矣。” 今废。

雷阳驿　在城隍庙西，裁废。

清道巡检司　，在县西南一百二十里。署已久废，今僦。居郡城西民房。

黑石巡检司　，在县东南九十里，久裁，署废。养济院　旧在西城外旷坡上，后因《痳疯》污人，改“孤老院” 于白沙坡，徙《痳疯》院于蔡黎村，俱废外县。

遂溪县治　。唐贞观间在二十二都旧县村。宋绍兴二十五年迁登云坊。乾道四年，始迁惠民坊，即今治。元因之。明洪武已酉，知县王渊开创，厅堂、幕厅、架阁库、官吏宅舍、仪门、鼓楼、监房俱备。辛亥，知县孙辅重修，增设际留仓于仪门东。正统四年，县丞杨英重建。正德癸酉，知县雷世鸣建县门楼。嘉靖己丑，知县张惠建堂廨，修际留仓。己亥，知县班佩重建仓廨。辛丑，重修两廊吏宅。壬寅，复建鼓楼。万历元年，知县陈学益修葺。九年，知县谭一召建凉厅于春台后。二十一年，知县陈庭诗修仪门，创迎宾馆于门右。二十五年，知县袁时选修库宇、两廊吏宅。己丑年九月，大兵下遂溪，城内衙宇拆毁殆尽。

皇清顺治十六年，知县马光远修堂厅数间，仅蔽风。

雨馀废未举

推官公署　在县治东。今徙建于学前街民房。察院　在县治西。明洪武二年，知县王渊建。万历三十六年，罗继宗重建。今圮。

皇清顺治十三年，知县黄家印捐银四十两买《遂民》。

彭继汉宅两座，于南门内直街之西。

布政司　在县治西。明洪武二年，王渊建。成化十三年，杨彻重修。万历二十二年，知县陈庭诗修，今圮。

察院司　在县西登俊坊。明洪武初，王渊建。成化十二年，杨彻修。嘉靖二十年，班佩重修，今圮。行台　在县西北。明嘉靖癸丑，张天叙建，为“崇文书院。” 万历间，奉禁改行台。知县袁时选修。戊申知县罗继宗重建，今圮。

太监厂　在县西一百五十里乐民所北。明万历二十七年，因“采珠” 故建，久圮。

府馆　即“东岳行祠” 旧址，今圮。

阴阳学　在县南惠民坊，今圮废。

医学　在县南“惠民坊” ，今圮。

际留仓　在县治南，今废。

预备仓　在县西北，今废。

义仓　凡二处：一在二十一都城月村，一在二十二都土札村。明嘉靖间，知县张惠积谷备赈，今废。

湛川巡检司　在县东南七十里二十二都，旧县村。康熙三年，立“边界。” 五年裁。九年展界，仍复设。今僦居县城民房。

乐民仓　在县西一百五十里乐民所城内。久裁。

涠洲巡检司　在县西八都海岛中。久裁，其治亦废。

桐油驿　在县西北二十五都桐油村，久废。城月驿　，在县南九十里城月村。今废。

水利厅　在县南一百五十里三都大村头。万历间，修堤岸，创建久废。

河泊所　久裁革

税课司　久裁革

公馆　在城《月城》内。

徐闻县治　。元至元二十八年迁今地，廨宇无纪。洪武初，知县武亮鼎建。天顺六年毁于寇。弘治辛丑，知县平钢复建，规模草创。正德四年，知县汪泽重建，衙宇稍备。嘉靖丁未，知县方逢尧扩而新之。中为正堂，堂东为库，西而幕厅，后为川堂、燕堂，堂左为丞厅，右为簿厅，两廊为六房。折而西，南为典史衙，簿厅南为架阁库，今废。万历八年裁革，无丞、簿，因居丞厅，典史居簿厅。典史衙为攒造局，今废。为戒石亭，为仪门，左神祠。祠前为宾馆，知县蔡宗周改建，右为禁狱，前谯楼。

皇清康熙五年，知县王玉鼎重修

分司　在县治东

公馆　在司东

阴阳学　　　、医学　俱在县西“登云坊” ，今废。道会司　在县南，今废。

义仓　凡二处，俱在分司东，今废。

预备仓　在贵生书院东，今废。

海安仓　久裁

锦囊仓　久裁

宁海巡检司　在县东一百里十七都。

东场巡检司　在县西七十里十三都。

英利驿　在县北，久裁。

踏磊驿　在县东南二十里。久裁。